23/07/2019 | Administración LocalMunicipal
Monfero
Delegación de competencias plenarias na Alcaldía e na Xunta de Goberno Local

En cumprimento do disposto polo artigo 9.3 da Lei 40/2015, de 1 de outubro, de réxime xurídico do sector público, e artigo 51.2 do Regulamento de organización funcionamento e réxime xurídico das entidades locais, aprobado polo Real decreto 2568/1986, de 28 de novembro, publicase que o Pleno da Corporación, na sesión celebrada o día 17 de xullo de 2019, aprobou, co voto favorable da maioría do número legal dos membros da corporación, a seguinte proposta da Alcaldía: Punto 12.º De acordo co disposto no artigo 22 da Lei 7/1985, de 2 de abril, reguladora das bases do réxime local, o Pleno da Corporación ten a facultade de delegar o exercicio das súas atribucións no Alcalde ou na Xunta de Goberno Local, agás as expresamente sinaladas nel, incluso as correspondentes á autorización e disposición de gastos segundo o artigo 185 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e, en materia de contratación, segundo o parágrafo segundo do artigo 61 da Lei 9/2017, de 8 de novembro, de contratos do sector público, e artigo 64 da Lei 5/1997, de 22 de xullo, da Administración Local de Galicia. Considero conveniente delegar as competencias do Pleno da Corporación susceptibles de tal actuación na Alcaldía e na Xunta de Goberno Local, coa finalidade de axilizar a tramitación dos procedementos, solucionar as dúbidas de interpretación da normativa e na procura da celeridade, economía e eficacia que deben de presidir a actuación de todas as administracións públicas. Por isto, propóñolle ao Pleno da Corporación a adopción dos seguintes acordos: 1.º Delegar na Xunta de Goberno Local o exercicio das seguintes atribucións: - A declaración de lesividade dos actos do Concello. - As competencias como órgano de contratación respecto dos contratos de obras, de subministracións, de servizos e os contratos administrativos especiais, cando o seu valor estimado sexa igual ou supere o 10 por cento dos recursos ordinarios do orzamento ou a contía de seis millóns de euros, incluídos os de carácter plurianual cando a súa duración sexa superior a catro anos, eventuais prórrogas incluídas, cando o importe acumulado de todas as anualidades sexa igual ou supere a porcentaxe indicada referido aos recursos ordinarios do orzamento do primeiro exercicio ou a contía sinalada, agás as delegadas a Alcaldía. - A celebración de contratos privados así como a adxudicación de concesións sobre bens do Concello e a adquisición de bens inmobles e dereitos suxeitos á lexislación patrimonial cando o orzamento base de licitación, nos termos definidos no artigo 100.1 da Lei 9/2017, do 8 de novembro, sexa igual ou supere o 10 por cento dos recursos ordinarios do orzamento ou o importe de tres millóns de euros, así como o alleamento do patrimonio, cando o seus valor sexa igual ou supere a porcentaxe ou a contía indicados. - O establecemento ou modificación dos prezos públicos que sinala o artigo 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. - A aprobación das bases das probas para a selección do persoal e para os concursos de provisión dos postos de traballo que sinala o artigo 64.2. k) da Lei 5/1997, de 22 de xullo, da Administración Local de Galicia. - As expresamente relacionadas como de competencia da Xunta de Goberno Local nas bases de execución do orzamento en vigor en cada momento e, entre outras, todas as que lle corresponden en materia de axudas e subvencións, de autorización, disposición e recoñecemento de obrigas e liquidación de gastos, incluídos os de recoñecemento extraxudicial de créditos cando xa exista crédito na aplicación orzamentaria procedente, e a liquidación de convenios con outras administracións públicas. - As demais que expresamente lle confiran as leis agás aquelas que se reservan para o Pleno e as que deban de corresponderlle por ter o carácter de indelegables ou esixir a súa aprobación unha maioría especial, que son as establecidas nos parágrafo 2, letras a) á i), l), m) e p), e parágrafos 3 e 4 do artigo 22 da Lei 7/1985, de 2 de abril, reguladora das bases do réxime local, o sorteo para a designación dos membros das mesas electorais, as de solicitude de participación en plans provinciais de obras e servizos e noutras liñas de axuda cuxa convocatoria esixa que se acorde polo pleno, as de resolución de reparos e discrepancias cando se baseen en insuficiencia ou inadecuación do crédito, as de adhesión ou apoio a declaracións de carácter institucional, as de rectificación do inventario, as de determinación dos festivos laborais de carácter local e as que estean delegadas na Alcaldía. - Delégase expresamente a facultade de resolver os recursos de reposición que se interpoñan contra os acordos ditados no exercicio das facultades delegadas.2.º Delegar na Alcaldía o exercicio das seguintes atribucións: - O exercicio de accións xudiciais e administrativas e a defensa da corporación en materias de competencia plenaria. - A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. - As expresamente relacionadas como de competencia do Alcalde nas bases de execución do orzamento en vigor en cada momento, e, entre outras, as relativas á modificación do orzamento ou á adscrición temporal de funcións ao persoal. - Delégase expresamente a facultade de resolver os recursos de reposición que se interpoñan contra os acordos ditados no exercicio das facultades delegadas 3º.- Autorizar á Alcaldía para a aprobación e sinatura dos convenios de colaboración con outras administracións públicas que considere convenientes, especialmente para a xestión e obtención de subvencións doutras entidades, que deberán ser ratificados posteriormente polo Pleno da Corporación na primeira sesión que celebre.4.º As delegacións conferidas xurdirán efectos desde o día seguinte ao deste acordo, sen prexuízo da súa publicación no Boletín Oficial da Provincia.5.º As referencias deste acordo a normas e preceptos concretos entenderanse feitas de xeito automático aos preceptos das normas que, no seu caso, as modifiquen ou substitúan. En Monfero, 18 de xullo de 2019 O Alcalde Andrés Feal Varela